|  |  |
| --- | --- |
|  http://itravel.md/images/stories/i_stema_an.gif | **MINISTERUL SĂNĂTĂŢII, MUNCII ŞI PROTECTIEI SOCIALE AL REPUBLICII MOLDOVA****ÎNTREPRINDEREA MUNICIPALĂ** **CENTRUL STOMATOLOGIC RAIONAL HÎNCEŞTI** |
| MD-3401, mun. Hînceşti, str. Mihalcea Hîncu, nr. 151, tel./fax: +373/269-23664 |

**APROBAT:**

**Preşedintele Raionului Hînceşti Iurie LEVINSCHI**

**RAPORTUL DE ACTIVITATE**

**IM Centrul Stomatologic Raional Hînceşti pentru anul 2020**

ÎM Centrul Stomatologic Raional Hînceşti a fost fondat la data de 23.12.2013 prin Decizia fondatorului - Consiliul Raional Hînceşti Nr.07/08 din 19.12.2013.

Întreprinderea la moment are în componenţa sa următoarele subdiviziuni:

1. Secţia Stomatologie Hînceşti
2. Cabinetul stomatologic Bujor (activitate suspendată)
3. Cabinetul stomatologic Cioara
4. Cabinetul stomatologic Ciuciuleni
5. Cabinetul stomatologic Cărpineni
6. Cabinetul stomatologic Lăpuşna
7. Cabinetul stomatologic Leuşeni (activitate suspendată)
8. Cabinetul stomatologic Mingir
9. Cabinetul stomatologic Sărata-Galbenă

Principalele activităţi desfăşurate de IM CSR Hînceşti sunt:

1. Prestarea serviciilor medicale stomatologice în cadrul asigurărilor medicale obligatorii în conformitate cu Programul Unic al Asigurarilor Obligatorii de Asistenţă Medicală.
2. Prestarea serviciilor medicale stomatologice contra plată.
3. Profilaxia patologiilor stomatologice şi formarea modului sănătos de viaţă.

**În cadrul IM CSR Hînceşti activează:**

**PERSONAL ADMINISTRATIV**

1. Director – 1,0 salariu
2. Contabil şef – 0,5 salariu
3. Economist – 0,5 salariu
4. Jurist – 0,5 salariu
5. Contabil – 1,0 salariu
6. Inspector resurse umane – 0,5 salariu
7. Specialist securitatea şi sănătatea în muncă - 0,25

**MEDICI**

1. Medici stomatologi terapeuţi: 23,0 salarii
2. Medici stomatologi chirurgi: 1,75 salarii
3. Medici proteticieni: 4,0 salarii
4. Medic ortodont: 1,0 salariu
5. Medic paradontolog: 1,0 salariu

**PERSONAL MEDICAL MEDIU**

1. Asistent superior: 1,0 salariu
2. Asistenţi medicali: 11,75 salarii
3. Tehnicieni dentari: 5,5 salarii
4. Laborant radiolog: 1,25 salarii

**PERSONAL MEDICAL INFERIOR**

1. Infirmiere: 6,5 salarii

**ALT PERSONAL**

1. Casier – 0,5 salariu
2. Registrator medical – 1,0 salariu
3. Montor electric – 1,0 salariu
4. Curier – 0,5 salariu

Pe parcursul anului 2020 în IM Centrul Stomatologic Raional Hînceşti s-au efectuat în total **12057** de vizite, dintre care copii pînă la 18 ani – **5237.**

În cadrul asigurărilor medicale obligatorii în anul 2020 s-au efectuat **5923** de vizite, dintre care copii pînă la 18 ani – **4647**, gravide – **282.**

Controlul profilactic constituie – **2121**, dintre care copii pînă la 18 ani – **1844.**

**În anul 2020 în cadrul Centrului Stomatologic s-au tratat:**

|  |  |  |  |
| --- | --- | --- | --- |
| **Nr. d/o** | **Denumirea patologiei** | **Maturi** | **Copii** |
| 1. | Carie dentară | 2586 | 813 |
| 2. | Pulpite | 1596 | 531 |
| 3. | Periodontite  | 815 | 345 |
| 4. | Gingivite  | 65 | 36 |
| 5. | Parodontite  | 94 | - |
| 6. | Stomatite  | 17 | 24 |
| 7. | Alte afecţiuni ale mucoasei  | 7 | - |
| 8. | Restaurări  | 269 | - |
| 9. | Sigilări  | - | 457 |
| 10. | Detrataj  | 159 | - |
| 11. | Periostite  | 158 | 60 |
| 12. | Abcese  | 48 | 4 |
| 13. | Flegmone  | 5 | - |
| 14. | Extraşi dinţi permanenţi | 2198 | 16 |
| 15. | Extraşi dinţi temporali | - | 1234 |
| 16. | Frenuloplastii  | - | 23 |
| 17. | Alte intervenţii chirurgicale  | 83 | - |
| 18. | Sanaţi  | 3279 | 1339 |

Din datele expuse mai sus se vede, că din ponderea patologiilor stomatologice tratate în anul 2020 prevalează formele uşoare. Acest lucru arată, că s-a intensificat şi s-a mărit volumul de lucru în rîndul elevilor şi preşcolarilor. Astfel serviciul stomatologic din raion capătă un caracter profilactic de prevenire a patologiilor stomatologice grave şi avansate şi mai puţin curativ. Ca rezultat aceasta duce la micşorarea costului serviciilor stomatologice şi aduce beneficii sănătăţii populaţiei.

În anul 2020 s-au aplicat  **5727** de obturaţii, dintre care la copii – **2146**. Din ele:

* Materiale fotopolimere – 3199
* Materiale compozite chimice – 986
* Cimente ionomere – 1497
* Cimente silicate – 45

Creşterea esenţială a numărului obturaţiilor din materiale performante, din ultima generaţie, cum ar fi compozitele fotopolimere, compozitele chimice, cimente ionomere în comparaţie cu cimenturile silicate, vorbeşte despre creşterea nivelului calitativ al serviciilor stomatologice oferite de Centrul stomatologic.

Numărul persoanelor care au primit tratament ortodontic este de **76**, dintre care copii – **68**.

Tratament protetic au primit **165** de pacienţi. S-au efectuat proteze:

* Coroane unitare – 107
* Punţi protetice – 137
* Proteze mobile parţiale – 35
* Proteze mobile totale – 32
* Proteze metaloceramice – 49 unităţi.

**Încasările pentru serviciile contra plată acordate de Centrul Stomatologic Raional Hînceşti în anii 2016-2020:**

|  |  |  |
| --- | --- | --- |
| **Anul** | **Suma încasărilor MDL** | **Creşterea financiară** |
| 2015 | 1605351 | - |
| 2016 | 1901343 | 298992 |
| 2017 | 1936936 | 35593 |
| 2018 | 2221579 | 284643 |
| 2019 | 2483298 | 261719 |
| 2020 | 1990501 | * 492797
 |

Astfel avem o creştere a încasărilor pe parcursul a patru ani consecutivi. Creşterea mijloacelor speciale în anii 2016-2019 constituie **877947 lei**. Dar în anul 2020 dim cauza stării de urgenţă şi efectelor economice, provocate de pandemia COVID-19 încasările au scăzut drastic, constituind 492797 lei.

**Încasările de la Compania Naţională de Asigurări în Medicină au fost în anii 2016-2020:**

|  |  |  |
| --- | --- | --- |
| **Anul** | **Suma încasărilor MDL** | **Creşterea financiară** |
| 2015 | 1074198 | - |
| 2016 | 1102077 | 27879 |
| 2017 | 1227063 | 124986 |
| 2018 | 1520867 | 293804 |
| 2019 | 1527337 | 6470 |
| 2020 | 1543478 | 16141 |

 La serviciile medicale din cadrul Asigurărilor Medicale Obligatorii pe parcursul a cinci ani avem o creştere financiară de **469280 lei**. Creşterea finanţări bugetare din anii 2019-2020 constituie **16141 lei**.

Aceste rezultate s-au obţinut prin munca zi de zi a administraţiei şi colectivului instituţiei pe parcursul a cinci ani 2016-2020.

Prima măsură a fost procurarea instrumentrariului endodontic, chirurgical, ortodontic, protetic şi tehnico-dentar modern, care a permis de a trece la un nivel mai înalt din punct de vedere calitativ.

Următorul pas pentru creşterea eficienţei instituţiei a fost renunţarea la metodele mai vechi de tratament şi implimentarea metodelor moderne. Astfel s-a trecut la cele mai performante metode de tratament a canalelor radiculare, fapt care a schimbat radical calitatea şi pronosticul efectului curativ. Intervenţiile chirurgicale în ţesutul osos au devenit mult mai atraumatice. În prezent tratamentul ortodontic se bazează pe procedeie noi de diagnostic şi se efectuiază cu instrumentrariu de ultimă generaţie. Tratamentul protetic a devenit mai variat şi mai calitativ odată cu implimentarea confecţionării în Laboratorul tehnico-dentar a protezelor metaloceramice şi pe bază de biodetoplast.

Altă etapă a fost implementarea regimului sanitar-epidemiologic în instituţie, care a dus la reducerea infecţiilor associate asistenţei medicale şi micşorarea riscului pentru pacienţi şi personalul medical.

Un rol important a avut creşterea disciplinii de muncă şi responsabilităţii angajaţilor în instituţie.

Altă măsură a fost creşterea nivelului profesional al medicilor şi personalului medical mediu prin educaţia medicală continua anuală pe lîngă Departamentul Univesităţii de Medicină de Stat ,,Nicolae Testemiţanu” şi Colegiul Republican de Medicină.

Asigurarea eficientă cu consumabile, medicamente şi materiale stomatologice de ultimă generaţie, procurarea utilajului performant şi mentenanţa riguroasă a dispozitivelor medicale la fel a avut un impact pozitiv în creşterea calităţii serviciilor acordate.

S-a efectuat o muncă continuă de îmbunătăţire a bazei tehnico-materiale a instituţiei: s-au reparat Cabinetele stomatologice Ciuciuleni, Lăpuşna (inclusiv gazificarea şi alimentarea cu apă); Leuşeni, Cioara, Cărpineni.

Reparaţie curentă s-a efectuat în Secţia Stomatologie Hînceşti. S-au asigurat Secţia Stomatologie Hînceşti, Cabinetele Stomatologice Ciuciuleni, Cioara, Lăpuşna, Mingir, Nemţeni, Leuşeni, Sărata Galbenă, Cărpineni cu mobilă (mobila veche era din anii şaizeci a secolului trecut), sterilizatoare, autoclave, băi ultrasonore, destilatoare, apexlocatore, scanere ultrasonore, mese sterile, sigilatoare, compresoare, compiutere, frigidere pentru medicamente, condiţionere conform cerinţelor Comisiei de Acreditare şi Evaluare în Medicină.

S-a procurat utilaj radiologic dentar digital şi a fost creat Cabinetul de imagistică dentară. S-a instalat utilaj nou pentru ventilarea Laboratorului tehnico-dentar, s-a schimbat utilajul şi mobila învechită a Laboratorului tehnico-dentar. S-a asigurat fiecare tehnician dentar cu utilaj şi instrumentrariu performant.

Toate aceste măsuri au schimbat aspectul general al cabinetelor stomatologice a instituţiei. A crescut capacitatea de diagnosticare precoce a maladiilor. A crescut radical monitorizarea şi calitatea tratamentului. S-a mărit considerabil eficacitatea şi randamentul muncii medicilor stomatologi.

Toate acestea duc la micşorarea costului intervenţiilor medicale, ceia ce este atractiv pentru pacienţi.

La fel ducem un lucru profilactic de prevenire a patologiilor stomatologice grave prin examinarea copiilor în grădiniţe, şcoli şi colectivele de muncă. Explicăm şi citim lecţii în privinţa formării unui mod sănătos de viaţă prin efectuarea şi respectarea igienei cavităţii bucale. Examenele profilactice ajută la depistarea pacienţilor cu patologii carioase avansate, anomalii, hipoplazii, fluoroză, gingivită, patologii a ţesutului osos a maxilarilor şi rederecţionarea lor precoce la tratamentul corespunzător.

Pe parcursul anului de avtivitate 2020 în condiţiile pandemiei COVID-19 au apărut multiple probleme. Au crescut enorm preţurile la preparatele biodistructive, la consumabile şi medicamente, care au cauzat o stare de criză în instituţie.

Compania Naţională de Asigurări în Medicină a renunţat la refinanţarea Centrelor Stomatologice din ţară în legătură cu creşterea preţurilor cauzate de pandemie, întocmind contracte adiţionale de refinanţare cu celelalte instituţii medicale.

La fel nu au fost ridicate salariile la personalul medical care activează în instituţiile stomatologice şi acordă servicii conform Programului Unic al Asigurărilor Obligatorii în Medicină.

Aceste discriminări vor avea consecinţe grave care vor distruge sistemul stomatologic de stat. Primul simptom este plecarea cadrelor medicale din serviciul stomatologic ce va spori insuficienţa specialiştilor în domeniu şi creşterea preţurilor la serviciile stomatologice pentru populaţie.

 **Director Vasile SECRIERU**